Diari Oficial de la Generalitat Valenciana


Sumari del DOGV 5508, del 09-05-2007 (2007/4903)

RESOLUCIÓ de 12 d'abril de 2007, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 12.000 m² de superfície, situada a Torrevieja (Alacant), paratge 'Hoya Grande', realitzada per l'ajuntament del dit municipi a favor de la Generalitat, per a ser destinat a la construcció d'un centre de desenvolupament turístic (CDT).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5508

Data del DOGV
:   09-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4903


Data del document
:   12-04-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Torrevieja
    * transmissió de la propietat
    * cultura regional
    * propietat immobiliària

L'Ajuntament de Torrevieja, en sessió plenària realitzada el dia 20 d'octubre de 2000, va acordar la cessió gratuïta a la Generalitat de la parcel·la de la seua propietat, de 12.000 m² de superfície, situada en el paratge "Hoya Grande", de la dita població.  
A proposta de la conselleria de Turisme, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un centre de desenvolupament turístic (CDT), amb subjecció al que establix l'article 111 del Reglament de Béns de les Entitats Locals.  
Consta en les actuacions que l'ajuntament esmentat ha complit el que disposen els articles 109 i següents del Reglament de Béns de les Entitats Locals.   
Basant-se en l'article 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Torrevieja de la parcel·la que té 12.000 m² de superfície, situada en el paratge "Hoya Grande", de la dita població, que confronta: nord, resta finca matriu de la qual se segrega; sud, carretera que comunica amb el carrer Nenúfares amb la carretera CV-90; est, carretera CV-90; i oest, carrer Nenúfares.   
Forma part de la finca matriu de 84.760,10 m² de superfície, de la qual haurà de segregar-se, que consta inscrita en el Registre de la Propietat de Torrevieja 1 al tom 1299, llibre 205, foli 136, finca 14953, inscripció 2ª.   
Referència cadastral: 8977422RE8528Q1571IS (part).   
La parcel·la s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament de Torrevieja, s'efectua amb la condició de destinar la parcel·la a la construcció d'un centre de desenvolupament turístic i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic turístic i adscrit a l'Agència Valenciana de Turisme, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 12 d'abril de 2007.- El conseller d'Economia, Hisenda i Ocupació: Gerardo Camps Devesa  
RESOLUCIÓ de 12 d'abril de 2007, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 12.000 m² de superfície, situada a Torrevieja (Alacant), paratge 'Hoya Grande', realitzada per l'ajuntament del dit municipi a favor de la Generalitat, per a ser destinat a la construcció d'un centre de desenvolupament turístic (CDT). [2007/4903]Conselleria d'Economia, Hisenda i Ocupació